Document ID: 31985R0223

31985R0223
L 029/8
JURNALUL OFÍCIAL AL UNIUNII EUROPENE
REGULAMENTUL (CEE) NR. 223/85 AL CONSILIULUI
din 29 ianuarie 1985
privind încheierea acordului în domeniul pescuitului dintre Comunitatea Economică Europeană, pe de o parte, și Guvernul Danemarcei și Guvernul local al Groenlandei, pe de altă parte
CONSILIUL COMUNITĂȚILOR EUROPENE,
având în vedere Tratatul de instituire a Comunității Economice Europene, în special articolul 43,
având în vedere propunerea Comisiei,
având în vedere avizul Parlamentului European (1),
întrucât este în interesul Comunității să aprobe acordul în domeniul pescuitului dintre Comunitatea Economică Europeană, pe de o parte, și Guvernul Danemarcei și Guvernul local al Groenlandei, pe de altă parte, acord semnat la Bruxelles în data de 13 martie 1984,
ADOPTĂ PREZENTUL REGULAMENT:
Articolul 1
Acordul în domeniul pescuitului dintre Comunitatea Economică Europeană, pe de o parte, Guvernul Danemarcei și Guvernul local al Groenlandei, pe de altă parte, se aprobă în numele Comunității.
Textul acordului se anexează la prezentul regulament.
Articolul 2
Protocoalele de punere în aplicare prevăzute la articolul 2 din acord se aprobă în conformitate cu procedura stabilită la articolul 43 din Tratat.
Articolul 3
Președintele Consiliului procedează la notificarea prevăzută la articolul 13 din acord.
Articolul 4
Prezentul regulament intră în vigoare la data intrării în vigoare a Tratatului de modificare pentru Groenlanda, a Tratatelor de instituire a Comunităților Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 29 ianuarie 1985.

Labels: 18
15
5
6